Sjednica Upravnog odbora Lokalne akcijske grupe Vuka-Dunav, održana je dana 2. listopada 2020. godine u 15.00 sati u Vrtnoj bajci, Ulica Ljudevita Gaja 28, 31431 Čepin, te je sačinjen sljedeći

**ZAPISNIK**

**sa 43. sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 15.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. C.U.S. d.o.o. Antunovac, Krunoslav Ižaković,
4. Damir Maričić, Općina Vuka,
5. Marija Horvatek, KUD „Klasje Slavonije“ Antunovac,
6. Zdenko Đerđ, PVZ Fructus,
7. Mario Vila, OPG Mario Vila,
8. Stipe Modrić, Udruga veterana vojne policije iz Domovinskog rata OBŽ,
9. Ljubica Šunić, OPG Ljubica Šunić,
10. Grozde Mikulić, Udruga umirovljenika Općine Antunovac,
11. Lončarić Roman, OPG Lončarić Roman,
12. Blaženka Marinković, Blaženka Marinković,
13. Milan Nešić, OPG Nešić,
14. Nogometni klub Vitez 92, Zdravko Krznarić.

Za zapisničara je izabrana Sanja Šimić, a za ovjerovitelja zapisnika Lončarić Roman.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 42. sjednice Upravnog odbora,
2. Utvrđivanje provedbe pisanog postupka odabira projekata za Tip operacije 1.3.1. „Potpora za pokretanje poslovanja mladim poljoprivrednicima“,
3. Utvrđivanje postojanja sukoba interesa svakog pojedinačnog člana UO koji je glasovao na sjednici Upravnog odbora,
4. Utvrđivanje sektorske zatupljenosti sukladno nadređenom sektorskom okviru, provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja,
5. Donošenje prijedloga Odluke o provedbi pojedinačnog glasovanja,
6. Informiranje članova Upravnog odbora sa postupkom provedbe Analize 1 i Analize 2, pristiglih na 4. LAG Natječaj za Tip operacije 1.3.1. „Potpora za pokretanje poslovanja mladim poljoprivrednicima“,
7. Donošenje Odluke o Odabiru projekata pristiglih na 4. LAG Natječaj za Tip operacije 1.3.1. „Potpora za pokretanje poslovanja mladim poljoprivrednicima“,
8. Donošenje prijedloga Odluke o Odbijanju prijave projekta zbog nedovoljno raspoloživih sredstava za Tip operacije 1.3.1. „Potpora za pokretanje poslovanja mladim poljoprivrednicima“,
9. Donošenje prijedloga Odluke o utvrđivanju Konačne rang liste za Tip operacije 1.3.1. „Potpora za pokretanje poslovanja mladim poljoprivrednicima“,
10. Razno.

**Ad1: USVAJANJE ZAPISNIKA SA 42. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 42. Sjednice Upravnog odbora. Predsjednik je pojasnio zapisnik, te je otvorio raspravu.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad2: UTVRĐIVANJE PROVEDBE PISANOG POSTUPKA ODABIRA PROJEKATA** **ZA TIP OPERACIJE 1.3.1 „POTPORA ZA POKRETANJE POSLOVANJA MLADIM POLJOPRIVREDNICIMA“**

Tri (3) člana Upravnog odbora (Doris Zubaj, Ivan Žeravica i Maja Magdika), su imali pravo glasovanja, no niti jedan član se nije izjasnio za pisanu proceduru glasovanja.

Prisutnih 14 (četrnaest) članova Upravnog odbora je suglasno s ovom točkom dnevnog reda.

**Ad3: UTVRĐIVANJE POSTOJANJA SUKOBA INTERESA SVAKOG POJEDINOG ČLANA UPRAVNOG ODBORA KOJI JE GLASOVAO NA SJEDNICI UPRAVNOG ODBORA**

Predsjednik Upravnog odbora otvorio je ovu točku dnevnog reda, te je razmotreno moguće postojanje sukoba interesa između nositelja projekata i članova Upravnog odbora. Od četrnaest (14) članova Upravnog odbora koji su dali svoju suglasnost, nije utvrđeno postojanje sukoba interesa niti kod jednog člana.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad4: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU ( PROVJERA DA NITI JEDNA INTERESNA SKUPINA (JAVNI, CIVILNI I GOSPODARSKI SEKTOR) NE POSJEDUJE VIŠE OD 49% GLASAČKIH PRAVA PRILIKOM ODLUČIVANJA**

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo sedamnaest (17) članova od kojih je 14 članova fizički prisutno na sjednici, a ostalo troje se nije izjasnilo za pisanu proceduru glasovanja.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke.

**Ad5: ODLUKA O PROVEDBI POJEDINAČNOG GLASOVANJA**

Predsjednik Upravnog odbora otvorio je ovu točku dnevnog reda, Upravni odbor jednoglasno je donio Odluku o provedi pojedinačnog glasovanja.

Predsjednik Upravnog odbora otvorio je raspravu, no rasprave nije bilo. Odluka je jednoglasno usvojena.

**Ad6:** **INFORMIRANJE ČLANOVA UPRAVNOG ODBORA SA POSTUPKOM PROVEDBE ANALIZE 1 i ANALIZE 2, PRISTIGLIH NA 4. LAG NATJEČAJ ZA TIP OPERACIJE 1.3.1 „POTPORA ZA POKRETANJE POSLOVANJA MLADIM POLJOPRIVREDNICIMA“**

Predsjednik upravnog odbora otvorio je ovu točku dnevnog reda, te je riječ predao voditeljici LAG-a Vuka-Dunav Ivani Čik, koja je obrazložila što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke Ocjenjivačkog odbora.

Nakon što nije bilo rasprave, Predsjednik Upravnog odbora zatvorio je ovu točku dnevnog reda.

**Ad7: DONOŠENJE ODLUKE O ODABIRU PROJEKATA PRISTIGLIH NA 4. LAG NATJEČAJ ZA TIP OPERACIJE 1.3.1 „POTPORA ZA POKRETANJE POSLOVANJA MLADIM POLJOPRIVREDNICIMA“**

Predsjednik Upravnog odbora otvorio je ovu točku dnevnog reda. Voditeljica LAG-a pojašnjava kako će se pojedinačno izglasavati svaki projekt za sebe. Svi članovi Upravnog odbora imaju pravo glasa za pet (5) projekta. U izglasavanju projekata sudjelovalo je četrnaest (14) članova Upravnog odbora. Predsjednik daje riječ Voditeljici koja redom pojašnjava svaki prijavljeni projekt.

**GLASOVANJE:**

**1. OPG Maletić Dragana, T.O.1.3.1./20-12**

- kupnja 50 komada teladi

- kupnja rabljenog traktor i rasipač

- nabava Softvera za unapređenje proizvodnje

- Planira se kupiti 50 komada teladi koji će se koristiti za proizvodnju junadi od 600 kg. Kupnjom teladi povećat će se ekonomska veličina poljoprivrednog gospodarstva i na taj način doprinijeti ostvarenju cilja povećanja poljoprivrednog gospodarstva. Kupnjom teladi će se također omogućiti djeci u naselju besplatno učenje o proizvodnji teladi čime se razvija dodatni sadržaj za različite skupine korisnika. Planira se nabava poljoprivredne mehanizacije koja će se koristit za proizvodnju hrane za stoku. Nabavom mehanizacije i softvera za unaprjeđenje proizvodnje modernizirat će se proizvodnja hrane za stoku što dovodi do ostvarenja modernizacije, unapređenja proizvodnih procesa i procesa rada na gospodarstvu.

- Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

**2. OPG Marinčić Vedran, T.O.1.3.1./20-17**

- kupnja 20 komada teladi

- kunja rabljenog kombajna i nove sijačice žitna

- nabava Softvera za unapređenje proizvodnje

- Planira se nabavka teladi, kombajna, sijačice žitne i softvera za unaprjeđenje poslovanja. - Planira se kupiti 20 komada teladi koji će se koristiti za proizvodnju junadi od 600 kg.

Kupnjom teladi povećat će se ekonomska veličina poljoprivrednog gospodarstva i na taj način doprinijeti ostvarenju cilja povećanja poljoprivrednog gospodarstva. Kupnjom teladi će se također omogućiti djeci u naselju besplatno učenje o proizvodnji teladi čime se razvija dodatni sadržaj za različite skupine korisnika. Planira se nabava poljoprivredne mehanizacije koja će se koristit za proizvodnju hrane za stoku. Nabavlja se rabljeni kombajn i nova žitna sijačica. Planira se nabava Softvera za unapređenje proizvodnje, upravljanja usjevima, vremenske prognoze, detekcije bolesti i štetnika i sustav analize proizvodnje i izvještaji.

- Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

**3. OPG Turk Branimir, T.O.1.3.1./20-13**

- kupnja atomizera

- sadnja novog vinograda

- Projektom je planirana kupnja atomizera slijedećih tehničkih karakteristika: kapaciteta rezervoara do 1650 l, kao i rezervoar za pranje sustava do 110 l, te i rezervoar za pranje ruku, električna kontrola iz kabine traktora ( otvaranje lijeve i desne strane) s visokim usmjerivačem za vinogradarstvo i dvije mješalice visokog pritiska, s podesivom širinom kolotraga. Planiran je i kupnja stroja za zelenu rezidbu slijedećih karakteristika: okomiti gredelj s 4 noža ( zahvat rezanja 1600 mm ) a vodoravni gredelj 2 noža ( zahvat rezanja 800 mm ). Stroj ima hidraulično podešavanje visine, bočno podešavanje, podešavanje gornjeg gedelja i podešavanje nagiba cijelog stroja. Sadnjom novog vinograda doći će do povećanja ekonomske veličine poljoprivrednog gospodarstva, a time će direktno doprinijeti ostvrenju cilja - povećanje proizvodnog kapaciteta iskazanog kroz povećanje ukupnog standardnog ekonomskog rezultata.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

**4. OPG Erdeg Marijana,** **T.O.1.3.1./20-14**

**-** kupnja poljoprivrednog zemljišta

- kupnja domaćih životinja

- kupnja mehanizacije strojeva i opreme

- Aktivnost kupnje poljoprivrednog zemljišta odnosi se na kupnju oko 2 ha zemljišta na području LAGA Vuka Dunav, a sve u svrhu proizvodnje osnovnog obroka za ishranu stoke. Kupnja domaćih životinja obuhvaća kupnju 8 ženskih teladi za odgoj koje će se držati u sustavu krava tele čime gospodarstvo osim dosadašnjeg tova prelazi na novi tehnološki postupka i proizvodnju u sustavu krava tele te tov juandi iz vlastitog odgoja, uz navedeno aktivnost se odnosi i na kupnju 12 teladi ta tov, obuhvaća i kupnju traktora, pluga tanjurače i prikolice čime gospodarstvo zadovoljava mehanizaciju koja će se koristiti za obradu poljoprivrednog zemljišta u posjedu a sve u svrhu proizvodnje osnovnog obroka za ishranu stoke.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

**5. OPG Zavorski Ivan, T.O.1.3.1./20-16**

- Kupnja rabljene prskalice i nove tanjurače

- nabava Softvera za unapređenje proizvodnje

- Planira se kupnja poljoprivrednog zemljišta, tanjurače, prskalice i softvera za unaprjeđenje poslovanja. Planira se kupiti 1,5 ha poljoprivrednoga zemljišta koja će se koristiti za proizvodnju ratarskih kultura. Kupnjom zemljišta povećat će se ekonomska veličina poljoprivrednog gospodarstva i na taj način doprinjeti ostvarenju cilja povećanja poljoprivrednog gospodarstva. Planira se nabava poljoprivredne mehanizacije koja će se koristit za proizvodnju ratarskih kultura. Nabavlja se rabljena prskalica i nova tanjurača. Nabavom mehanizacije i softvera za unaprjeđenje proizvodnje modernizirat će se proizvodnja hrane za stoku što dovodi do ostvarenja modernizacije, unaprijeđenja proizvodnih procesa i procesa rada na gospodarstvu. Doprinosi razvoju i jačanju gospodarskog potencijala te poboljšanju stanja cijelokupne infrastrukture i unaprijeđenja uvjeta života i kvalitete stanovanja u naseljima.

- Dodijeljeni iznos bodova: 35

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 35.72 % | 21.43 % | 42.86 % |

**Ad8: DONOŠENJE OBAVIJESTI O ODBACIVANJU PRIJAVE PROJEKATA ZBOG NEDOVOLJNO RASPOLOŽIVIH SREDSTAVA ZA TIP OPERACIJE 1.3.1 „POTPORA ZA POKRETANJE POSLOVANJA MLADIM POLJOPRIVREDNICIMA“**

Predsjednik Upravnog odbora Marjan Tomas otvorio je ovu točku dnevnog reda, te daje riječ Voditeljici LAG-a Ivani Čik, koja objašnjava članovima Upravnog odbora da je na natječaj pristiglo 8 projektnih prijava, od čega se 5 projekata nalazi iznad praga raspoloživih sredstava. Obavijest o odbacivanju prijave zbog nedovoljno raspoloživih sredstava izdaje se za tri (3) Korisnika koji se nalaze ispod praga raspoloživih sredstava. Upravni odbor donosi ovu Odluku temeljem dodijeljenog broja bodova Nositelju projekta i pozicije na konačnoj Rang listi.

Obavijest o Odbacivanju prijave zbog nedovoljno raspoloživih sredstava izdaje se za Korisnike:

1. **Bilandžija Blaženka, evidencijski broj prijavitelja T.O.1.3.1./20-19, OIB: 16659700132, J. J. Strossmayera 151, Dopsin, 31404 Vladislavci,**
2. **Niko-Impex d.o.o., evidencijski broj prijavitelja T.O.1.3.1./20-18, OIB: 94759094068, Ulica Nikole Šubića Zrinjskog 62, 31403 Vuka,**
3. **Poljoprivredni obrt Klasje, vlasnica: Bogdanović Jelena, evidencijski broj prijavitelja T.O.1.3.1./20-15, OIB: 00549095726, Nikole Tesle 2, Bijelo Brdo, 31204 Erdut.**

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad9: DONOŠENJE ODLUKE O UTVRĐIVANJU KONAČNE RANG LISTE ZA 4. LAG NATJEČAJ ZA TIP OPERACIJE 1.3.1 „POTPORA ZA POKRETANJE POSLOVANJA MLADIM POLJOPRIVREDNICIMA“**

Predsjednik Upravnog odbora Marjan Tomas otvorio je ovu točku dnevnog reda, te predao riječ Voditeljici LAG-a Vuka-Dunav Ivani Čik, koja je pojasnila članovima Upravnog odbora Konačnu rang listu za Tip operacije 1.3.1. „Potpora za pokretanje poslovanja mladim poljoprivrednicima“, na kojoj su Prijavitelji čiji su projekti pozitivno izglasani poredani prema broju bodova i vremenu prijave.

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad10: RAZNO**

Na kraju sjednice, Predsjednik je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Kako nije bilo daljnjih komentara, sjednica je zaključena u 16.00 sati.

Nakon održane Sjednice Upravnog odbora LAG Vuka-Dunav je organizirao hranu i piće za prisutne članove.

URBROJ: UO/20-57

U Antunovcu, dana 2. listopada 2020.godine.

|  |  |
| --- | --- |
| Zapisničar  Sanja Šimić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Lončarić Roman | |